Żory: Ôkrŏd swojã starkã
Starka przijōnła go pod swōj dach, a ôn jã ôkrŏd! Wykorzistoł mōmynt, kej spała i z pōmiyszkaniŏ wyniōs laptopa, telefōn jak tyż pinōndze. Pŏrã godzin niyskorzij bōł chycōny, a potym trefiōł do heresztu.
Nawet do 5 lŏt grozi 22-latkowi z Żor, co w ôstatni wikynd ôkrŏd swojã starkã. Kobiyta przizwolyła mu zamiyszkać jakiś czas tymu pod swojim dachym, a ôn, zamiast być wdziynczny, ôkrŏd przŏcielkã.
Wyrodny wnuk, jak starka spała, w ôstatni piōntek z pōmiyszkaniŏ bliskij wyniōs laptopa, telefōn i pinōndze. Klepŏki udoł na swoje potrzeby, telefōn ôstawiōł u swojŏkōw, a przenośny kōmputer przedoł w lōmbardzie.
Jak ino sprawōm zajōnli sie kryminalni, zastawiyli raubiyrza i ôdebrali laptopa. Pokŏzało sie tyż, iże je ôn poszukowany, bo gyricht skŏzoł go na kŏrã wiyńziyniŏ za inksze przestympstwo. Po tym, jak usłyszoł ôbskarżynia 22-latek trefiōł do heresztu.
Fot.: KPP Cieszyn
szl_Latn szl_Latn szl_Latn szl_Latn szl_Latn nno_Latn